Publication: Magyar Közlöny
Issue: MK-2004-41 (Year: 2004, Number: 41)
Era: 2004-2010
Section: a 15/2004. (IV. 5.) PM rendelethez
Paragraph Index: 642

9. A preferenciális import/export forgalom megfigyelése 9.1. Jogi alap A preferenciális export/import forgalom megfigyelésérõl szóló rendelkezéseket az EK végrehajtási rendelet 308d cikke tartalmazza. Ezen behozatali/kiviteli megfigyelés alá esõ termékek tekintetében a tagállamok a megfigyelésre meghatározott idõszakokon belül kötelesek az Európai Bizottság részére kimutatást küldeni a vámjogilag szabad forgalomba számára vámkezelt áruk vagy exportált közösségi áruk mennyiségérõl. 9.2. A vámhatósághoz történõ bejelentés eljárási módja 9.2.1. Normál eljárás A vámkontingensek igénylésére vonatkozó rendelkezésektõl eltérõen a megfigyelés alá esõ termékek szabad forgalom számára történõ vámkezelése során a megfigyelési rendelésszámot a vámkezelést kérõnek kell az EV okmány 44. rovatában feltüntetnie az érintett áru önsúlyának feltüntetésével egyidejûleg. 2004/41. szám 9.2.2. Egyszerûsített eljárás 9.2.2.1. Hiányos árunyilatkozattal kért szabad forgalom számára történõ vámkezelés Ha a vámkódex 76. cikk (1) bekezdés a) pontja szerinti egyszerûsített árunyilatkozatot a vámhivatal elfogadta, a megfigyelés alá esõ termékek szabad forgalom számára történõ vámkezelése céljából benyújtott hiányos adattartalmú EV okmány 44. rovatában kell az importált áru megfigyelési rendelésszámát feltüntetni, illetve az EV okmánynak tartalmaznia kell az érintett áru nettó tömegére vonatkozó adatot a megfigyelést elrendelõ közösségi jogszabályban meghatározott mennyiségi egységben. 9.2.2.2. Egyszerûsített bejelentéssel (adminisztratív vagy kereskedelmi okmánnyal) kért szabad forgalom számára történõ vámkezelés Ha a vámkódex 76. cikk (1) bekezdés b) pontja szerinti egyszerûsített bejelentést engedélyeztek, a megfigyelés alá esõ termékek szabad forgalom számára történõ vámkezelése céljából benyújtott kiegészítõ árunyilatkozatnak tartalmaznia kell az importált áru megfigyelési rendelésszámát, illetve az érintett áru nettó tömegére vonatkozó adatot a megfigyelést elrendelõ közösségi jogszabályban meghatározott mennyiségi egységben. 9.2.2.3. Helyi vámkezelés Ha a vámkódex 76. cikk (1) bekezdés b) pontja szerinti egyszerûsített eljárást engedélyeztek, a megfigyelés alá esõ termékek szabad forgalom számára történõ vámkezelése céljából benyújtott kiegészítõ árunyilatkozat 44. rovatában kell az importált áru megfigyelési rendelésszámát feltüntetni, illetve az EV okmánynak tartalmaznia kell az érintett áru nettó tömegére vonatkozó adatot a megfigyelést elrendelõ közösségi jogszabályban meghatározott mennyiségi egységben.

Source: https://magyarkozlony.hu/hivatalos-lapok/29bfe2d3519d26c61dad511094c763b33c8a4b15/dokumentumok/51a0d395522e6dc9b91294c32b6ef83970c4d1f2/letoltes